open-index/open-wikipedia-markdown huggingface dataset:
Massekonsentrasjon

:*Må ikke forveksles med* Massetetthet

**Massekonsentrasjon** (eller **mascon** fra engelsk *mass consentration*) er innen astronomi og astrofysikk en region på en planets eller månes skorpe som inneholder en stor positiv gravitetsanomali. Generelt kan ordet *mascon* brukes som et substantiv for å beskrive overskuddsfordelingen av masse på eller under overflaten av en planet (med hensyn til et passende gjennomsnitt), slik som Hawaii. Begrepet brukes imidlertid ofte til å beskrive en geologisk struktur som har en positiv gravitetsanomali forbundet med en formasjon (for eksemepl et nedslagsbasseng) som kanskje ellers hadde vært forventet å ha en negativ anomali, slik som «mascon-bassengene» på månen.

## Referanser


## Litteratur
* 
*
Florin Zalomir

**Florin Zalomir** (født 21. april 1981, død 3. oktober 2022) var en rumensk fekter i sabelklassen.

Han representerte Romania under Sommer-OL 2012 i London, der han ble utslått i andre runde. Han tok senere sølv i lagkonkurransen.

## Referanser


## Eksterne lenker
*
Won Woo-young

**Won Woo-Young** (født 3. februar 1982) er en sørkoreansk fekter som fekter i sabelklassen. Han representerte Sør-Korea under Sommer-OL 2012 i London, der han ble utslått i tredje runde . Han tok senere gull i lagkonkurransen.

## Referanser


## Eksterne lenker
*
Illuga saga Gríðarfóstra

**Illuga saga Gríðarfóstra** (*Illugi Gridfostres saga*) er en islandsk fornaldersaga om bondesønnen Illugi og hans venn kongssønnen Sigurd.

## Handling
Hovedpersonene  er fra Skåne som dengang var en del av Danmark. Illugi og Sigurd drar på vikingferd til Orknøyene og Skottland og herjer der og skaffer seg stor rikdom. Med på ferden er kongens onde rådgiver Bjørn. På vei hjem kommer de ut for en storm og blir ført nordover og østover til Gandvik, det som i dag kalles Kvitsjøen. Der treffer Illugi på trollkjerringa Grid som kommanderer ham til å gå til sengs med datteren sin, den vakre Hild. Trollkjerringa truer ham med kniv tre ganger, men Illugi viser ingen frykt. Ved å motstå truslene løser han Grid fra trolldommen og han kan dra hjem med sin elskede Hild. Grid viser seg, etter å ha blitt løst fra trolldommen, å være kongsdatter, og hun blir etter hvert gift med Sigurd som blir konge etter sin fars, den skånske kong Hrings død.

Den islandske litteraturforskeren Finnur Jónsson betegner sagaen som «temmelig ubetydelig». Den er forholdsvis kort og uten store litterære kvaliteter.

## Referanser


## Eksterne lenker
* Originaltekst på nettstedet heimskringla.no
* Illugi Gridfostres saga på norsk på nettstedet heimskringla.no
* Finnur Jónsson: Den oldnorske og oldislandske litteraturs historie
Aljaksandr Bujkjevitsj

**Aljaksandr Mikalajevitsj Bujkjevitsj** (belarusisk: Аляксандр Мікалаевіч Буйкевіч; russisk: Александр Николаевич Буйкевич, *Aleksandr Nikolajevitsj Bujkevitsj*; født 19. november 1984) er en belarusisk fekter som fekter i sabelklassen. Han representerte Belarus under Sommer-OL 2012 i London, der han ble utslått i tredje runde.

## Referanser


## Eksterne lenker
*
Aleksej Jakimenko

**Aleksej Andrejevitsj Jakimenko** (russisk Алексей Андреевич Якименко, født 31. oktober 1983 i Barnaul, Altaj kraj) er en russisk fekter som fekter i sabelklassen. Han representerte Russland under Sommer-OL 2012 i London, der han ble utslått i tredje runde . Han har en bronsemedalje fra Sommer-OL 2004.

## Referanser


## Eksterne lenker
*
Nicolas Limbach

**Nicolas Limbach** (født 29. desember 1985, Eupen, Belgia) er en tysk fekter som fekter i sabelklassen. Han representerte Tyskland under Sommer-OL 2012 i London, der han ble utslått i kvartfinalen .

Han fekter for TSV Bayer Dormagen.

## Referanser


## Eksterne lenker
*
Tim Morehouse

**Tim Morehouse** (født 29. juli 1978) er en amerikansk fekter som fekter i sabelklassen. Han representerte USA under Sommer-OL 2012 i London, der han ble utslått i kvartfinalen. Han har en sølvmedalje fra Sommer-OL 2008.

## Referanser


## Eksterne lenker
*
Nikolaj Kovaljov

**Nikolaj Anatoljevitsj Kovaljov** (russisk Николай Анатольевич Ковалёв, født 28. oktober 1986) er en russisk fekter som fekter i sabelklassen. Han representerte Russland under Sommer-OL 2012 i London, der han tok bronse..

## Referanser


## Eksterne lenker
*
Áron Szilágyi

**Áron Szilágyi** (født 1990 i Budapest) er en ungarsk fekter som fekter i sabelklassen. Han representerte Ungarn under Sommer-OL 2012 i London, der han ble olympisk mester .

Under Sommer-OL 2020 i Tokyo tok han gull. Han tok senere bronse i lagkonkurransen.

Under Sommer-OL 2024 som ble avholdt i Paris, tok han sølv.

## OL-medaljer
*  2012  London - **Gull** i Fekting – Sabel menn  Ungarn
* 2016  Rio de Janeiro - **Gull** i Fekting – Sabel menn  Ungarn
* 2020  Tokyo - **Gull** i Fekting – Sabell menn  Ungarn

## Referanser


## Eksterne lenker
*
Diego Occhiuzzi

**Diego Occhiuzzi** (født 30. april 1981) er en italiensk fekter som fekter i sabelklassen. Han representerte Italia under Sommer-OL 2012 i London, der han tok sølv individuelt , og bronse i lagkonkurransen. Han har også en bronsemedalje fra lagkonkurransen i Sommer-OL 2008.

## Referanser


## Eksterne lenker
*
Månens atmosfære

**Månens atmosfære** er så tynn at månen i de fleste tilfeller betrakts som atmosfæreløs. Atmosfæren har en så lav tetthet at de forskjellige molekylene praktisk talt ikke reagerer med hverandre, men i stedet beveger seg i små hoper over månens overflate. Derfor gir det mer mening å sammenligne månens atmosfære med jordens eksosfære, hvor molekylene kan oppnå tilstrekkelig hastighet til å unnslippe jordens gravitasjon. Månens atmosfære har et trykk på 3×10−10 Pa mot jordens &nbsp;hPa.

## Sammensetning
Månens atmosfære har blitt analysert med spektroskopi hvor man fant natrium og kalium og Lunar Prospectors alfapartikkel-spektrometer fant isotopene radon-222 og polonium-210. Detektoren ble også oppstilt av Apollo-astronautene, og de fanget opp helium-4, argon-40, oksygen, metan, nitrogengass (), karbonmonoksid og karbondioksid.

Det er mest argon og helium i månens atmosfære, med henholdsvis  og &nbsp;molekyler per cm³.

## Atmosfærens dannelse
Spesielt radon-222 og polonium-210 kommer fra radioaktivt henfall av uran-238 i månens skorpe og mantel. Bombardement av mikrometeoroider, solvinden og sollys bidrar også til atmosfæren ved å rive løs atomer fra månens overflate. Siden månen har en unnslipningshastighet på 1,62&nbsp;km/s «fordamper» atmosfæren hele tiden, dessuten blir atmosfæren også «blåst bort» av solvinden. Derfor vil månens atmosfære raskt forsvinne uten konstant gjendannelse.

## Referanser




## Litteratur
* 

## Eksterne lenker
* NASA Mission to Study the Moon's Fragile Atmosphere Omhandler månens atmosfære og dens oppførsel.
* Characteristics of the Lunar Environment Artikkel på The Texas Space Grant Consortium, av Calina C. Seybold i 1995.
Måneteori

**Måneteori** forsøker å gjøre rede for månens bevegelser. Det er mange irregulariteter (eller perturbasjoner) i månens bevegelse, og mange forsøk har blitt gjort opp gjennom historien for å forklare disse. Etter å ha vært problematisk i århundrer, er bevegelsene til månen i dag modellert til en svært høy grad av nøyaktighet. Flere områder av måneteorien har dermed blitt om historie. De nyere nivåene av nøyaktighet har også gjort måneteori til et sensitivt instrument for nye tester av fysiske teorier.

Måneteori inkluderer
*bakkgrunnen for generell teori; inkludert matematiske teknikker brukt til å analysere månens bevegelse og til å generere formler og algoritmer for å forutsi bevegelsene; og også
*kvantitative formler, algoritmer og geometriske diagrammer som kan brukes for å beregne månens posisjon for en gitt tid med hjelp av tabeller basert på algoritmene.

Måneteori har også en historie på over 2000&nbsp;år med undersøkelser. Den mer moderne utviklingen har blitt brukt over de siste tre tiårene for grunnleggende vitenskap og teknologiske formål, og brukes fortsatt med samme formål.

## Litteratur
*Brown, E.W. (1896), "An Introductory Treatise on the Lunar Theory", (Cambridge University Press, 1896).
*Brown, E.W. (1897), "Theory of the Motion of the Moon", Memoirs of the Royal Astronomical Society, 53 (1897), 39-116.
*Brown, E.W. (1899), "Theory of the Motion of the Moon", Memoirs of the Royal Astronomical Society, 53 (1899), 163-202.
*Brown, E.W. (1900), "Theory of the Motion of the Moon", Memoirs of the Royal Astronomical Society, 54 (1900), 1-63.
*Brown, E.W. (1903), "On the verification of the Newtonian law", Monthly Notes of the Royal Astronomical Society 63 (1903), 396-397.
*Brown, E.W. (1905), "Theory of the Motion of the Moon", Memoirs of the Royal Astronomical Society, 57 (1905), 51-145.
*Brown, E.W. (1908), "Theory of the Motion of the Moon", Memoirs of the Royal Astronomical Society, 59 (1908), 1-103.
*Brown, E.W. (1919), "Tables of the Motion of the Moon", (New Haven, 1919).
Soga om Torstein Vikingsson

**Soga om Torstein Vikingsson** (*Þorsteins saga Víkingssonar*) er en islandsk fornaldersaga om bonden Torstein fra Sogn som også var far til den mer kjente Fridtjof den frøkne (kjent fra Sagaen om Fridtjov den frøkne). 

Sagaen om Torstein er sannsynligvis yngre enn sagaen om Fridtjof og overfylt av alle mulige motiver. Litteraturforskeren Finnur Jónsson hevder at sagaen ut fra språklige kriterier likevel ikke er særlig yngre enn fra tidlig på 1300-tallet. 

Sagaen omhandler Viking og hans sønn Torstein på forskjellige eventyr i Norge, Sverige og helt til India. Hovedpersonen antas av Jónsson å kunne være en historisk person, men historiene er opplagt fri diktning. I motsetning til sagaen om Fridtjof som regnes som et av høydepunktene i sagalitteraturen, er sagaen om Torstein av mindre litterær verdi.

Sagaen er oversatt til norsk av Jon Fosse som *Soga om Torstein Vikingsson* (2015).

## Referanser


## Eksterne lenker
* Originaltekst etter Guðni Jónsson og Bjarni Vilhjálmsson: Fornaldar sögur Norðurlanda, (1954) på nettstedet heimskringla.no
* Finnur Jónsson: Den oldnorske og oldislandske litteraturs historie
Mona Hassanein

**Mona Hassanein** (født 11. november 1985) er en egyptisk fekter som fekter i kårdeklassen. Hun representerte Egypt under Sommer-OL 2012 i London, der hun ble utslått i første runde.

## Referanser


## Eksterne lenker
*
Susie Scanlan

**Susie Scanlan** (født 4. juni 1990) er en amerikansk fekter som fekter i kårdeklassen. Hun representerte USA under Sommer-OL 2012 i London, der hun ble utslått i første runde . Hun tok senere bronsemedalje i lagkonkurransen.

## Referanser


## Eksterne lenker
*
Imke Duplitzer

**Imke Duplitzer** (født 28. juli 1975) er en tysk fekter som fekter i kårdeklassen. Hun representerte Tyskland under Sommer-OL 2012 i London, der hun ble utslått i andre runde. Hun vant sølvmedalje i Sommer-OL 2004.

## Politikk
Duplitzer er medlem av Bündnis 90/Die Grünen og stilte til valg for partiet ved Europaparlamentsvalget 2014.

## Referanser


## Eksterne lenker
* 
* 
* 
*
Magdalena Piekarska

**Magdalena Piekarska** (født 28. november 1986) er en polsk fekter som fekter i kårdeklassen. Hun representerte Polen under Sommer-OL 2012 i London, der hun ble utslått i andre runde .

## Referanser


## Eksterne lenker
*
Nozomi Satō

**Nozomi Satō** (佐藤希望, *Satō Nozomi***,** født **Nozomi** **Nakano**; 3. juli 1986) er en japansk fekter som fekter i kårdeklassen. Hun representerte Japan under Sommer-OL 2012 i London, der hun ble utslått i andre runde. 

## Referanser


## Eksterne lenker
*
Månekalender

**Månekalender** er en kalender som bygger på månens faser svarende til 27 eller 28 såkalte gods (jf. eng. *mansion*), samt (fortrinnsvis) 12 større segmenter av stjernehimmelen innenfor hvilke fullmånen vil opptre innenfor et år. De første vi vet brukte en kalender med slektskap til moderne kalendre var babylonerne for ca. &nbsp;år siden. De målte opp et år ved å observere månens faser. Den i dag mest spredte rene månekalenderen er den muslimske kalenderen.

Den største konsekvensen ved å regne tiden i måneder er at det ikke blir et likt antall hvert år. Sett fra jorden, går månen en runde rundt jorden på 29,530589&nbsp;døgn (synodisk omløpstid). 12 måneomløp blir 354,367068&nbsp;døgn, sammenlignet med 365,24221065&nbsp;døgn i ett tropisk år. En ren månekalender gjør med andre ord året ca. 10,88&nbsp;døgn kortere. Mange andre kalendre har noen form for korreksjoner (skuddmåneder eller lengre måneder) for å opprettholde månedenes posisjon innenfor et siderisk (stjerneår) eller tropisk solår.

## Eksterne lenker
*  This day in the Chinese lunar calendar
*  Examples of some lunar calendars, including the Ba Ila and Banks Islands calendars
Olena Kryvytska

**Olena Serhijivna Kryvytska**, ukrainsk Олена Сергіївна Кривицька (født 23. februar 1987) er en ukrainsk fekter som fekter i kårdeklassen. Hun representerte Ukraina under Sommer-OL 2012 i London, der hun ble utslått i andre runde .

Under Sommer-OL 2020 i Tokyo som ble arrangert i 2021 ble hun utslått i andre runde i den individuelle konkurransen.

## Referanser


## Eksterne lenker
*
Luo Xiaojuan

**Luo Xiaojuan** (kinesisk: 骆晓娟, pinyin: *Luò Xiǎojuān*, født 12. juni 1984 i Dafeng i provinsen Jiangsu i Folkerepublikken Kina) er en kinesisk fekter som fekter i kårdeklassen. Hun representerte Kina under Sommer-OL 2012 i London, der hun ble utslått i andre runde . Hun tok senere gull i lagkonkurransen.

## Referanser


## Eksterne lenker
*
Aslaug Brustad

**Aslaug Bergljot Brustad** (født 21. desember 1910 på Nes i Akershus, død 30. september 2014 i Oslo) var en norsk protestantisk tidligere Kina-misjonær og Japan-misjonær, tilknyttet Evangelisk Orientmisjon. Hun virket i Kina fra 1947 til 1951, og i Japan fra 1952 til 1990 (da særlig i Yumoto og Isohara).

Hun var før dette bestyrerinne på Den norske Kinamissions misjonærhjem på Lofthus i Oslo fra 1939 til 1947.

I 2010 ble hun tildelt Kongens fortjenstmedalje i sølv.

## Litteratur
* *Et levende kall: Historien om Aslaug Brustad*

## Referanser
Do Over

***Do Over*** er en komi/dramaserie, som ble skapt av Kenny Schwarz og Rick Wiener for WB Television Network og som hadde Penn Badgley i hovedrollen som Joel Larsen. Angela Goethals, Josh Wise, Natasha Melnick, Michael Milhoan og Gigi Rice spilte også viktige roller.

Serien hadde en kultstatus under tiden den ble sendt, men ble tatt av luften grunnet lave seertall etter episode 11. Det ble totalt laget 15 episoder.

## Premiss
Joel Larsen er en mann i midten av trettiårene som aldri fikk noe ut av livet sitt. Men når han gjennomgår en ulykke som involverer hans gale søster Cheryl og en hjertestarter, blir Joel sensasjonelt sendt tilbake til året 1980 - der han er fjorten år gammel, men med sine 2002-minner intakt. Når Joel skjønner at han blir nødt til å leve de tjueto siste årene sine om igjen får han først panikk, men etter at han skjønner at livet faktisk var bedre den gang, bestemmer han seg for å nyte det. Foreldrene er fremdeles gift, søsteren er ved (relativt) god mental helse, og han har sine to beste venner i deres beste alder. Og med litt flaks kan han kanskje forandre på den mer dystre fremtiden?

## Rolleliste
### Hovedroller
* Penn Badgley som Joel Larsen
Joel er seriens hovedperson. Han er en laidback person som ofte tar livet som det kommer. Han prøver å bruke sine fortidskunnskaper for alles beste, men blir også tidvis fristet av å misbruke disse kunnskapene, som for eksempel å stjele sanger fra veletablerte artister. Gjør som regel alltid det rette til slutt.
* Angela Goethals som Cheryl Larsen
Joels søster, som stort sett alltid er sarkastisk og ekkel mot broren. Hun viser imidlertid av og til at det faktisk også eksisterer søskenkjærlighet der imellom all ertingen og kranglingen.
* Josh Wise som Pat Brody
Pat er Joels trofaste bestevenn, som fungerer som en comic relief i serien. Han støtter Joel i stort sett alle situasjoner, og er også den eneste som vet at Joel er fra fortiden.
* Natasha Melnick som Isabelle Meyers
Isabelle er Joels andre bestevenn, som kler seg og snakker ganske eksentrisk. Hun oppfører seg ofte pompøst og bedrevitende, men bryr også seg veldig om Joel. Det ble hintet til at hun følte noe mer for Joel enn vennskapelige følelser før serien ble tatt av lufta.
* Michael Milhoan som Bill Larsen
Joels far, en sta mann som tror han alltid har rett, noe som flere ganger setter ekteskapet med Karen på prøve.
* Gigi Rice som Karen Larsen
Joels mor, en løsningsorientert kvinne som vet å holde styr på familien. Hun befinner seg ofte i krangler med mannen sin om både store og små ting.
* Tom Everett Scott som stemmen til voksne Joel Larsen

### Biroller
* Melinda Sward som Holly Kent, Joels forelskelse
* Thomas F. Wilson som Coach Dorsey, skolens sportstrener
* Julius Carry som Principal Glen Rudd, skolens rektor

## Eksterne lenker
*
Aldo Montano (fekter, født 1978)

**Aldo Montano** (født 18. november 1978) er en italiensk fekter som fekter i sabelklassen. Han representerte Italia under Sommer-OL 2012 i London, der han ble utslått i tredje runde . Han tok senere bronse i lagkonkurransen. Montano har i tillegg ett gull og ett sølv fra Sommer-OL 2004 og en bronsemedalje fra Sommer-OL 2008.

## Referanser


## Eksterne lenker
*
Qigang Chen

**Qigang Chen** (, født 21. august 1951 i Shanghai i Folkerepublikken Kina) er en fransk-kinesisk komponist. Han har bodd i Frankrike siden 1984, og ble gitt fransk statsborgerskap i 1992.

## Liv og virke
Qigang Chen kom fra en kunstnerfamilie, og flere av hans slektninger havnet i laogai-leirer under kulturrevolusjonen. Chen ble sendt til en ideologisk-omskolerings-leir. 

Han fikk i 1977 adgang til høyere studier, og etterhvert anledning til å studere utenlands. Han var Olivier Messiaens student frem til 1988.

Chen har mottatt flere utmerkelser, og var musikalsk direktør for åpningsseremonien for de olympiske leker i Beijing i 2008.

## Referanser


## Eksterne lenker
* 
* 
* Hjemmeside
* Intervju med Chen Qigang om kulturrevolusjonen og om stil i kinesisk musikk
Gad (bibelsk person)

**Gad** (hebraisk: , «[God] Lykke») var i henhold til den hebraiske Bibelen (det gamle testamente) den første sønnen til patriarken Jakob med Silpa, og den syvende av Jakobs tolv sønner. Gad ble grunnlegger av den israelittiske stammen Gads stamme. En del bibelforskere mener at det er en opphavsmyte hvor Naftali er en eponymisk metafor som ga en etiologi for denne stammen i henhold til de andre i det israelittiske forbundet.

## Etymologi
Teksten i Tora argumenterer at navnet til Gad betyr «lykke/skjebne» på hebraisk, avledet fra et rotord som betyr «kutte/dele» i betydningen å dele ut; klassisk rabbinsk litteratur argumenterer at navnet var en profetisk referanse til manna (føden som ifølge Mosebøkene ble gitt fra Gud til jødene i ørkenen på mirakuløst vis). En del bibelforskere mistenker at det egentlig viser til en guddom som opprinnelig ble dyrket av stammen, den fellessemittiske skjebneguden Gad. Den semittiske guden ble i henhold til *[[Jesajaboken]]* fortsatt dyrket av bestemte hebreere på 500-tallet f.Kr.

## Bibelske referanser
Den bibelske fortellingen i *[[Første Mosebok]]* viser at Silpa, terne og slavinne, ble en faktisk hustru av Jakob, men det er ingenting som tyder på at hennes sosiale status endret seg. Hun var og ble Leas slavinne og hennes barn tilhørte ikke henne selv, men hennes herskerinne. En del bibelforskere har tatt det som indikasjon på at bibelforfatterne ikke oppfattet Gads stamme som ikke av fullstendig israelittisk opprinnelse. Bibelforskerne betrakter således Gad som et senere tillegg til det israelittiske forbundet, noe som indikeres ved Mesjastelen som tilsynelatende skiller mellom israelittene og Gads stamme. Gad er i henhold til denne teorien antatt opprinnelig å ha vært en nomadisk stamme nordpå som ved et tidspunkt bosatte seg i Kanaan lik andre stammer gjorde i omtrentlig samme tidsrom.

I henhold til klassisk rabbinsk litteratur ble Gad født på den 10. *[[hesjván]]*, den åttende måneden i det jødiske året, og levde til han ble 125 år (hvilket er et passende rundt tall), Disse kildene fortsetter ved å hevde, i motsetningen til hans andre brødre, at Josef ikke presenterte Gad til farao, ettersom Josef ikke ville at Gad skulle bli utpekt til en av faraos vakter, noe som er en indikasjon på at farao ville ha sett at Gad hadde stor fysisk styrke.

*Jasherboken* hevder at Gad giftet seg med en Uzith som skal ha vært datteren til Amuram, en etterkommer av Nakor.

## Referanser
Gad (guddom)

**Gad** var navnet på en fellessemittisk guddom for lykke og skjebne. Han er dokumentert i oldtidens nedtegnelser i Aram og (nordlige) Arabia. Gad er også nevnt i *[[Jesajaboken]]* i den hebraiske Bibelen (det gamle testamente). En del bibeloversettelser kaller ham ganske enkelt (guden av) Skjebne, og som ble dyrket av et antall hebreere under det babylonske fangenskap. Gad skilte seg åpenbart fra den rene skjebneguden Meni (også nevnt i samme kapittel av *Jesajaboken*). Rotverbet i Gad betyr å «kutte» eller «dele», og fra dette kommer oppfatningen av at skjebnen ble tildelt, tilmålt og porsjonert ut, tilsvarende som i den beslektede guddommen Meni.

Det er mulig at Gad, en av de tolv sønnene til patriarken Jakob egentlig var oppkalt av guddommen Gad selv om den bibelske teksten i *[[Første Mosebok]]* oppgir en annen årsak, indikerer utsagnet fra Lea at navnet kan assosieres til guddommen, generelt eller i særdeleshet: 
:*Da sa Lea: «For en lykke!» Så kalte hun ham Gad.*

Hvor utstrakt guddommen Gads kult var i kanaanittisk tid kan bli sluttet fra navnet *Baalgad*, en oldtidsby ved foten av Hermonfjellet, og *Migdal-gad* i området til Judas stamme. Sammenlign også med navnene Gaddi og Gaddiel i stammene til Manasse og Sebulon. På samme tid kan det ikke bli antatt at Gad alltid ble sett på som en uavhengig guddom. Navnet var uten tvil opprinnelig et fellesnavn i betydningen av makten som ble tildelt. Således er det antatt enhver av de større gudene som kunne tenkes favorisere enkelte mennesker, må bli antatt å være i stand til å tilby lykke og god skjebne, og ble dyrket under denne tittelen. Det er mulig at planeten Jupiter kan ha blitt oppfattet som Gad, og æret. Blant arabere ble Jupiter kalt for «Større Lykke» mens planeten Venus ble titulert «Mindre Lykke».

## Referanser
Thorbjørn Klundseter

**Thorbjørn Klundseter** (født 1968) er en norsk jurist og statsadvokat ved Hedmark og Oppland statsadvokatembeter. Han er cand.jur. fra Universitetet i Oslo i 1997. Som statsadvokat har han bl.a. vært aktor i den mye omtalte Vågå-saken.

## Referanser
Brčko-distriktet

**Brčko-distriktet** (bosnisk og kroatisk: *Brčko distrikt*, serbisk: Брчко дистрикт) er en føderal enhet nord i Bosnia-Hercegovina på grensen med Kroatia. Den er uavhengig av de to entitetene i landet, Føderasjonen Bosnia-Hercegovina og Republika Srpska, som distriktet deler i to. Distriktet består av byen Brčko med omland. Arealet er 208&nbsp;km2. Brčko-distriktet har  innbyggere (2013).

## Status
Brčko-distriktet ble etablert som følge av Dayton-avtalen, som gjorde slutt på krigen i Bosnia-Hercegovina. Avtalen delte landet etter etniske grenser, men partene ble ikke enige om hvilken del  Brčko skulle tilhøre. Partene godtok imidlertid  å akseptere utfallet av en voldgiftskommisjon og Brčko med omland ble etablert som en egen enhet under internasjonal administrasjon i påvente av utfallet. Formelt tilhørte distriktet begge entitetene. I 2007 bestemte voldgiftskommisjonen at Brčko-distriktet skal være en multietnisk og selvstyrt enhet, direkte underlagt Bosnia-Hercegovina. Det internasjonale overoppsynet med distriktet gjennom viserepresentanten i Den høye representant for Bosnia-Hercegovina endte i 2012.

Distriktet styres av en folkevalgt forsamling på 31 medlemmer.

## Befolkning
Før krigen i Bosnia-Hercegovina hadde  Brčko-distriktet en befolkning på . Bosnjakene utgjorde 44 %, mens 25,5 % var kroater, 20,7 % serbere og 9,8 tilhørte andre folkegrupper. Foreløpige tall fra folketellingen i 2013 viste at Brčko-distriktet hadde  innbyggere.

## Referanser


## Eksterne lenker
*
Liste over nasjonalparker i Albania

**Liste over nasjonalparker i Albania** omfatter de 14 nasjonalparkene i Albania og den maritime nasjonalparken Karaburun-Sazan. 

## Referanser


## Eksterne lenker
*
Brčko

**Brčko** er en by i nord i Bosnia-Hercegovina ved elven Sava på grensen til Kroatia. Den er hovedby i Brčko-distriktet, en enhet som ligger direkte under de føderale myndighetene i landet.

Før krigen i Bosnia-Hercegovina hadde Brčko et folketall på , der 55,5 % var bosnjaker, 19,9 % serbere, 7,1 % kroater og 17,5 % andre. Folketallet var for 2012 anslått til .

Byen har vært et regionalt industri-, handels- og samferdselssenter. Den har elvetrafikk på Sava.

## Referanser


## Eksterne lenker
*
Fredrikstad Ballklubb

**Fredrikstad Ballklubb** er en håndballklubb for kvinner fra Fredrikstad, stiftet 12. september 2001. Klubben består av et A-lag som spiller Eliteserien i håndball for kvinner, et B-lag som spilte 2012/13-sesongen i 5. divisjon, samt et J18- og et nyoppstartet J16-lag, som hadde målsetting om å få kvalifisere seg til henholdsvis Sparserien og Bringserien. Klubbens lag spiller sine hjemmekamper i Kongstenhallen.

## Historikk
Klubben ble stiftet 12. september 2001 som en sammenslåing av seniorlagene til Torp Idrætsforening og Lisleby Håndball.

Klubbens A-lag spilte 2000/01-sesongen i 1. divisjon under navnet *Torp/Lisleby*, men tok navnet *Fredrikstad Ballklubb* foran 2001/02-sesongen.

Klubben rykket opp til Gildeserien foran 2003/04-sesongen, men rykket rett ned igjen etter sesongen.

Klubben spilte 2013/14- og 2014/15-sesongene i Eliteserien i håndball for kvinner, i 1. divisjon i 2015/16 og 2016/17 og igjen i eliteserien sesongen 2017/18.

## Tabellen

## Eksterne lenker
*
The Flowers of War

***The Flowers of War*** (originaltittel: *Jīnlíng shísān chāi*) er en kinesisk historisk drama-krigsfilm fra 2011, regissert av Zhang Yimou. Hovedrollen spilles av Christian Bale; andre sentrale roller spilles av  Ni Ni, Zhang Xinyi, Tong Dawei, Atsuro Watabe, Shigeo Kobayashi og Cao Kefan. Filmen utspiller seg i Nanjing i Kina i desember 1937 under Nanjingmassakren. Manus bygger på forfatterinnen Geling Yans novelle *13 Flowers of Nanjing*.

Filmens hovedspråk er mandarin på forskjellige dialekter, for det meste nanjingdialekt, men det er også mye engelsk og tildels tale på japansk, og gregoriansk katolsk korsang på latin med kinesisk aksent.

Den ble tildelt prisen for fremragende film ved Huabiao Awards (sammen med flere filmer).

Filmen ble godt besøkt i Kina, men ble ingen økonomisk suksess. Hovedgrunnene var høye produksjonkostnader og lavere besøkstall utenfor Kina enn forventet. Det var særlig det amerikanske markedet som sviktet.

Produksjonbudsjettet var på 600 millioner yuan (om lag $100 millioner).

## Handlingsreferat
I 1937 blir Kina invadert av Japan, og den Andre kinesisk-japanske krig bryter løs. Den japanske hæren tar over den kinesiske hovedstaden, Nanking, og gjennomfører Nanjingmassakren. Japanerne flykter desperat til et kloster drevet av en romersk-katolsk katedral. John Miller får i oppgave å begrave ypperstepresten. Han finner George, en foreldreløs gutt som ble oppdratt av den døde presten. Snart kommer en gruppe flamboyante prostituerte til området, og søker tilflukt ved å gjemme seg i kjelleren. Miller utgir seg for å være prest, og forsøker å holde alle trygge samtidig som han planlegger å reparere klostrets lastebil for å unnslippe fra området.

Japanske styrker angriper katedralen, men de blir drept av en kinesisk major som senere dør. En japansk oberst Hasegawa beskytter klosteret ved å plassere vakter utenfor porten deres. Flere dager senere gir han Miller en offisiell invitasjon for at de japanske skolepikene kan synge ved en seiersfeiring for det japanske militæret. I frykt for sikkerheten til barna, avviser Miller dette. Hasegawa sier at dette var en ordre, og at jentene skal hentes dagen etter. Før de går, teller de japanske soldatene alle jentene og inkluderer feilaktig en av de prostituerte (som har kommet opp av kjelleren) til sammen 13 kvinner.

Når jentenes de facto-leder, Shu Juan, overbeviser dem om at det er bedre å begå selvmord ved å hoppe fra katedral-tårnet, og lederen for de prostituerte, overbeviser dem om å beskytte jentene ved å ta plassen deres foran de japanske soldatene. Ettersom det bare er 12 prostituerte, melder også George, den døde prestens adoptiv-sønn, seg frivillig. Miller er imot deres beslutning, men går med på å hjelpe til. Han bruker sminke og klipper håret deres slik at de ser ut som yngre jenter. De prostituerte lager også kniver, og gjemmer knivene under kappene deres. Samtidig planlegger Miller hvordan han kan få skolejentene ut av Nanking uten at militæret oppdager det.

## Referanser


## Eksterne lenker
*
Xixuthrus heros

***Xixuthrus heros*** er en meget stor bille som tilhører familien trebukker (Cerambycidae). Den er den nest største trebukken i verden, og en av de billeartene som har den største kroppslengden. Den lever i tropisk regnskog og finnes bare på Fiji.

## Utseende
En enorm (opptil 15 centimeter lang), avlang, noe flat, mørk brunlig trebukk. Antennene er kraftige og litt lengre enn kroppen hos hannen, litt kortere enn kroppen hos hunnen. Hodet er stort med meget kraftige kjever (mandibler). Pronotum er bredere enn langt og har små, skarpe tenner langs ytterkanten, et par knøler på sidene. Dekkvingene har opphøyde ribber. Beina er forholdsvis lange og tynne, de tre innerste fotleddene er bredt tolappede.

## Levevis
Larven lever i død ved og utviklingen antas å kunne ta så mye som 12 år. Larvene er spiselige, men på grunn av sin sjeldenhet har de i alle fall noen steder på Fiji vært forbeholdt kongen. De voksne billene kommer gjerne til lys. Om de blir forstyrret, gir de fra seg en hvesende lyd (laget ved stridulering). De kan også bite kraftig og forsvare seg ved å klemme fingre mellom forkanten av dekkvingene og en pigg på thorax.

## En truet art?
Denne arten er temmelig sjelden og har også en ganske begrenset utbredelse. Man antar at den er truet, men dette er foreløpig usikkert, arten blir listet som utilstrekkelig kjent (DD) på IUCN's rødliste. I likhet med andre store, sjeldne trebukker har eksemplarer av denne arten en betydelig, kommersiell verdi ved salg til samlere.

## Utbredelse
Arten finnes bare i regnskogsområder på Viti Levu, Fiji. Den nærtbeslektede og nesten like store arten *[[Xixuthrus terribilis]]* lever på en av naboøyene (Taveuni).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802 
******* Stammen Macrotomini
******** Slekten *[[Xixuthrus]]* Thomson, 1864 - 13 arter, øyer i Indonesia og Stillehavet
********* *Xixuthrus heros* (Gräffe, 1868)

## Kilder
* Nettside-artikkel om arten
* IUCN red list, ''Xixuthrus heros''

## Eksterne lenker
*
Radek Procházka

**Radek Procházka** (født 9. juni 1985) er en tsjekkisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 

Procházka har kvadriplegi (tetraplegi), dvs lammelse i begge armer og bein, etter en tyggmargsskade i 2002. Han begynte med boccia samme år. Kallenavnet hans, «Schumacher», fikk han på barneskolen fordi han gikk så sakte. 

Han er utdannet innen finans fra Mendel-universitetet, og jobber som aksjemegler.

## Karriere
Procházka kom på 12.-plass ved EM i boccia i 2005, og 4.-plass ved VM i 2006. 

I 2009 fikk han gull ved EM i boccia i Povoa de Varzim i Portugal. Der vant han finalen 3-2 over Fernando Pereira. Året etter kom han på 20.-plass ved VM i boccia. I 2011 kom han på 17.-plass individuelt ved World Cup som ble arrangert i Belfast. Han var også med på det tsjekkiske laget som fikk bronse i parkonkurransen ved World Cup 2011, der han spilte sammen med Leoš Lacina og Petr Hubalovsky. Ved utgangen av 2011 var han rangert som nummer 21 i verden i klassen BC4. 

Han deltok ved Paralympiske sommerleker 2012 i London. I parkonkurransen i klassen BC4 fikk Tsjekkia sølvmedalje, der han spilte sammen Leoš Lacina. Tsjekkia tapte her 3-5 for Brasil i finalen. Individuelt kom han på 6.-plass, etter at hun tapte kvartfinalen 3-5 for Stephen McGuire, og tapte for Yuk Wing Leung i kampen om 5.-plassen i plasseringsspillet. 

## Referanser


## Eksterne lenker
* Profil hos IPC 
* London 2012 - Radek Prochazka
* London 2012 - Athletics - Boccia (resultater PL 2012)
Tormod Bakke

**Tormod Andreas Bakke** (født 11. september 1950) var politimester i Hedmark politidistrikt inntil distriktet ble nedlagt 1. januar 2016. Han ble utnevnt ved kongelig resolusjon i 2006 for en åremålsperiode på seks år og gjenutnevnt til en ny åremålsperiode i 2012.

Han ble cand. jur. ved Universitetet i Oslo i 1975, og var dommerfullmektig før han begynte som politijurist i 1979. Han har vært statsadvokat, deretter førstestatsadvokat ved Troms og Finnmark statsadvokatembeter fra 1990 til 1996. Fra 1996 var han førstestatsadvokat og embetsleder ved Hedmark og Oppland statsadvokatembeter. Han hadde permisjon fra førstestatsadvokatstillingen fra 1999 til 2000, da han var spesialrådgiver i Justis- og politidepartementet. Fra 2016 er han statsadvokat.

## Referanser
Liam Ridgewell

**Liam Matthew Ridgewell** (født 1984) er en engelsk fotballtrener og tidligere fotballspiller som er assistenttrener for Portland Timbers.

Ridgewell er i all hovedsak en midtstopper, men kan også spille venstre back. Han startet som seniorspiller i Aston Villa, hadde en utlånsperiode i 2002 til AFC Bournemouth, før han forlot Villa til fordel for erkerivalene Birmingham City i 2007, der han blant annet var med på å ta en smått sensasjonell seier i ligacupen i 2011.

## Klubbkarriere
### Tidlig karriere
Ridgewell ble født i Bexleyheath i London. Han startet som juniorspiller i West Ham United, men hans første seniorklubb var Aston Villa. Han var der med på å vinne den engelske ungdomscupen i mai 2002, etter en finaleseier mot Everton, der Ridgewell markerte Wayne Rooney ut av kampen.

### Aston Villa
Høsten 2002 etablerte Ridgewell seg på det engelske U19-landslaget, og gikk samme høst på et ettmånederslån til Bournemouth.
Han debuterte for Aston Villa 4. januar 2003, da laget tapte 4-1 mot Blackburn Rovers i FA-cupen. I denne kampen ble Ridgewell byttet inn etter 69 minutter.
Ridgewell spilte også fast på det engelske U21-landslaget i en periode.

## Referanser


## Eksterne lenker
* 
* Spillerprofil hos WBA.co.uk
Old

***Old*** var en norsk tegneserie som gikk i barnebladet *[[Magne (barneblad)|Magne]]* fra utgivelse nummer 8 1980 til utgivelse nummer 10 i 1981. Serien ble tegnet av forfatter, kunstner og tegneserietegner Thore Hansen. Hansen ble tildelt Kirke og kulturdepartementets tegneseriepris for serien i 1980. Serien ble utstilt på Henie-Onstad kunstsenter i 1981.

Tegneserien er en science-fiction-historie og handler om en fremtid når de få gjenværende menneskene for lengst har forlatt jorda. *Old* er den eldste av de som seilte gjennom universet. Noen sa han hadde vært der ute i tusen år, mens andre mente det måtte være tusen ganger tusen år. Hans liv var en evig reise – uten mål og slutt. På sine reiser møter han blant annet de vise Shimoolene – skapninger som også går igjen i Hansens populære bøker i Skogland-serien.

Tegneserien er inspirert av science-fiction-boken *[[The City]]* skrevet av Clifford D. Simak fra 1952.

## Referanser
Neum

**Neum** er en by og kommune i kantonen Hercegovina-Neretva i Bosnia-Hercegovina. Den er landets eneste kystby. Foreløpige tall fra folketellingen i 2013 viste at Neum hadde  innbyggere.

Neum fikk status som kommune i 1978. Byen ble reist etter at landevegen langs Adriaterhavskysten ble anlagt i 1965. Området der byen ligger utgjør en 24 kilometer lang kystlinje, som bryter kroatisk territorium. Trafikk langs Europavei 65 må passere den internasjonale grensen mellom Bosnia-Hercegovina og Kroatia ved Neum.

## Referanser


## Eksterne lenker
*
Nordlandsbanen minutt for minutt

***[[Nordlandsbanen]] minutt for minutt*** er et TV-program som første gang ble sendt på NRK2 lørdag 29. desember 2012. Programmet ble sett av over én million, og ble ansett som en stor suksess for NRK. 

Programmet varer i 9 timer og 50 minutter og følger dagtoget fra Trondheim til Bodø i  minutt for minutt gjennom fire årstider. Dette er til forskjell fra Hurtigruten minutt for minutt ikke en direkte sending, men til gjengjeld er det gjort tilsammen 4 opptak - et for hver årstid. Under sendingen veksles det mellom de ulike opptakene, slik at man kan se hele strekningen hvordan den var i de forskjellige årstidene. 

Bakgrunnen for at programmet ble produsert er at det er 50 år siden Nordlandsbanen stod ferdig helt frem til Bodø.

## Se også
* Minutt for minutt
* Flåmsbana minutt for minutt
* Bergensbanen minutt for minutt

## Strekningene i NRK nett-tv
* Nordlandsbanen minutt for minutt, årstid for årstid
* Nordlandsbanen: Trondheim-Stjørdal
* Nordlandsbanen: Stjørdal - Steinkjer
* Nordlandsbanen: Steinkjer - Grong
* Nordlandsbanen: Grong - Majavatn
* Nordlandsbanen: Majavatn - Mosjøen
* Nordlandsbanen: Mosjøen - Mo i Rana
* Nordlandsbanen: Mo i Rana - Lønsdal
* Nordlandsbanen: Lønsdal - Fauske
* Nordlandsbanen: Fauske - Bodø

## Referanser


## Eksterne lenker
* 
*  NRKs side om Nordlandsbanen minutt for minutt
*  Innslag på NRK-Nordnytt om Nordlandsbanen minutt for minutt
*   NRKs trailer for Nordlandsbanen minutt for minutt
*  Last ned Nordlandsbanen minutt for minutt
Ferruccio Parri

**Ferruccio Parri** (født 19. januar 1890 i Pinerolo, død 8. desember 1981 i Roma) var en italiensk politiker (Partito d'Azione). Han var Italias statsminister fra juni til desember 1945.

Parri var medlem av Comitato di Liberazione Nazionale på slutten av andre verdenskrig. Han tilhørte bevegelsen Rettferdighet og frihet (Giustizia e Libertà) som ble ledet av Carlo Rosselli. Roselli ble myrdet  av italienske fascister i New York 1937.

## Referanser


## Eksterne lenker
* 
* 
*  Biografi på storiaxxisecolo.it
Gza

**Gary Grice** (født 2. august 1966), bedre kjent under artistnavnet navn **GZA** (uttales / dʒɪzə / jiz-ə) og **The Genius**, er en amerikansk hiphop-artist og grunnleggeren av hiphop-gruppen Wu-Tang Clan. Innenfor «klanen» er han kjent som «det åndelige overhodet», ettersom han både er den eldste og den første i gruppen som fikk platekontrakt.

GZA har dukket opp på hans andre klanmedlemmer sine soloprosjekt, og siden utgivelsen av hans soloalbum Liquid Swords i 1995 har han opprettholdt en suksessfull solokarriere. Steve Huey i Allmusic har kalt ham «en av de beste tekstforfatterne fra 1990-tallet», mens redaktørene i About.com har rangert ham som nr. 17 på sin liste over de 50 beste MC-ene av vår tid (1987–2007), noe som gjør ham det høyest rangerte Wu-Tang Clan medlemmet på listen foran Method Man, Ghostface Killah og Raekwon. I 2012 kom han med i «The Source» sin liste over de 50 beste tekstforfatterne noensinne.

## Referanser


## Eksterne lenker
* 
* 
* 
*
Masta Killa

**Jamel Arief** (født **Elgin Turner** 18. august 1969), bedre kjent som **Masta Killa**, er en amerikansk rapper og medlem av Wu-Tang Clan. Selv om har er en av de mindre kjente medlemmene av gruppen, ettersom han bare var med på ett spor på deres debutalbum *[[Enter the Wu-Tang (36 Chambers)]]* fra 1993, har han siden vært svært produktiv på andre klangruppe-album og soloprosjekter siden midten av 1990-tallet og ga ut sitt debutalbum *No Said Date* i 2004.

## Referanser


## Eksterne lenker
* 
*
Bjørnholt (Jondalen)

**Bjørnholt** er et område og en gård i Jondalen i nåværende Kongsberg kommune, rundt 8 km. nordvest for Kongsberg sentrum. Gården har gitt navn til Bjørnholtveien, den viktigste veien i Jondalen nord for Jondalselva, og har gårdsnummer 135 og bruksnummer 16. Bjørnholt ligger rundt 400 meter nord for Jondalen kirke, på den andre siden av Jondalselva. I tillegg til Bjørnholt gård ligger det også noen andre eneboliger der. På Bjørnholt ligger også gården Stordalen, nærmeste nabo til Bjørnholt gård, der Petter Stordalens far Knut Anker Stordalen vokste opp.

Stedsnavnet er offisielt skrevet *Bjørnholt*. Historisk ble også skrivemåten *Bjørnholdt* benyttet. Etymologien er enten dyrenavnet bjørn eller mannsnavnet Bjørn (som kommer av dyrenavnet) og holt (dvs. en liten skog). Gården Bjørnholt er hvertfall kjent siden 1700-tallet. I likhet med andre gårder i Jondalen var gården i mye av sin historie eid og bebodd av personer knyttet til Kongsberg Sølvverk. I 1763 var det skifte etter Arne Bjørgesen på Bjørnholt og sønnen Arne Arnesen overtok gården. I 1798 var det skifte etter Arne Arnesen og ved folketellingen i 1801 bodde sønnen Nikolai Arnesen på Bjørnholt sammen med kona Lusi Trulsdatter og fem barn. Siden ble sønnen Ole Arnesen eier. Han skjøtet gården over til Nikolai Olsen Primskot i 1858. Han døde kort tid etter og året etter ble Jon Ketilsen Torsdalen eier. Han solgte eiendommen til (Peder) Bernhard Pedersen fra nabogården Petersbråten (1839–1901) i 1861. Ved folketellingen i 1865 var sistnevnte, Bernhard Pedersen Bjørnholt, 27 år og *Gaardbruger og Selveier* på Bjørnholt og bodde der sammen med kona Gunhild Jørgensdatter (1841–1905) på 25 år, deres tre små barn og tjenestejenta Jøran Olsdatter på 20. Bernhard Pedersen Bjørnholt arbeidet også ved sølvverket på Vinoren og drev i tillegg gården. Hans mormor Anne Kristine Bryn(d) var kusine til eidsvollsmannen Thomas Bryn, og var datter av stiger ved Kongsberg Sølvverk Thore Thomesen Bryn(d) og Barbro Frisch. Ektefellen Gunhild var etterkommer i mannslinjen av fogd i Gudbrandsdalen og senere rådmann i Oslo Jacob Stockfleth, og som enke solgte hun gården Bjørnholt i 1903 til Guttorm Sondresen Lofthus. Han solgte igjen til Ketil Gudbrandsen Aasland i 1911. I 1935 ble gården solgt på tvangsauksjon og forrige eiers sønn Kristian Ketilsen Aasland fikk tilslaget.

## Referanser
2. divisjon fotball for menn 2013, avdeling 1

**[[2. divisjon fotball for menn]], avdeling 1 [[2. divisjon fotball for menn 2013|2013]]** startet 13. april 2013 og ble avsluttet 19. oktober 2013. 

 rykket ned fra 1. divisjon 2012. ,  og  rykket opp fra 3. divisjon 2012.

Vinneren av avdelingen rykket direkte opp til Adeccoligaen. De tre siste lagene rykket ned til 3. divisjon.

## Tabellen

## Lagene




## Terminliste

## Målskårere
Kilde: altomfotball.no 

**27 mål**
*  Bajram Ajeti, 
----
**17 mål**
*  Amahl William Pellegrino, 
----
**16 mål**
*  Øystein Myrkaskog, 
*  Kristian Fardal Opseth, 
----
**15 mål**
*   Armin Sistek, 
*   Eirik Kosi Nervold, 
----
**14 mål**
*   Kenneth Kjevik, 
----
**11 mål**
*  Alexander Ødegaard, 
*  Lars Rønningen Sandbu, 
*  René Elshaug, 
----
**10 mål**
*  Akinbola Akinyemi, 
*  Fabian Stensrud Ness, 
*  Marius Lundemo,
Sortungen

**Sortungen** er en innsjø på vestsiden av Randsfjorden, i Gran kommune, Innlandet. Innsjøen er regulert som magasin for Toverud kraftstasjon, med reguleringshøyde 4,5 meter.

Fiskebestanden domineres av småvokst abbor. Det er også en noe tett bestand av småfallen røye. Røya ble satt ut i vannet i 1870. Bestanden av ørret og sik er noe tynnere, og kvaliteten er god.

## Referanser
Bosnia-Hercegovinas presidentskap

**Bosnia-Hercegovinas presidentskap** er det kollektive organet som utøver funksjonen som statsoverhode i Bosnia-Hercegovina. Presidentskapet består av tre medlemmer, én bosnjak og én bosniakroat valgt fra entiteten Føderasjonen Bosnia-Hercegovina og en bosniaserber valgt fra entiteten Republika Srpska. Presidentskapet er ansvarlig for utenrikspolitikken, er øverstkommanderende for landets væpnede styrker, og utpeker statsministeren (formann i ministerrådet), som må ha nasjonalforsamlingens støtte. Formannskapet roterer mellom medlemmene i perioder på åtte måneder.

Ordningen med kollektivt presidentskap er fastsatt i artikkel 5 i Bosnia-Hercegovinas grunnlov. Hvert medlem velges direkte av velgerne i entitetene for en periode på fire år. Beslutninger fattes med konsensus, eller med to tredeler flertall om dette ikke er mulig. Et medlem av presidentskapet kan erklære et vedtak for å være i strid med sin entitets interesser. Vedtaket oversendes da til entitetens nasjonalforsamling, som med et flertall på to tredeler kan støtte erklæringen og dermed hindre at vedtaket iverksettes.

## Liste over medlemmer

## Presidentskapets ledere
#### 1990–

## Fotnoter

## Referanser


## Eksterne lenker
*
Lene Håkonsen

**Lene Håkonsen** (født 24. juli 1969) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Idrettsforeningen Fram. 

Håkonsen ble norgesmester i det første stafettnorgesmesterskapet i hurtigløp på skøyter på Hamar i 1987 sammen med Heidi Skjeggestad og Minna Nystedt.

## Personlige rekorder

## Referanser




## Eksterne lenker
*
Maurice Tallon

**Maurice Edouard Tallon** (født 22. oktober 1906 i Mornant i Frankrike, død 21. juli 1982) var en fransk katolsk misjonær og arkeolog tilhørende jesuittordenen. Han er kjent for viktige forskningsarbeider om Libanons prehistorie.

## Referanser


## Eksterne lenker
* Genealogical profile of Maurice Tallon
Bjørnholt

**Bjørnholt** er et norsk og dansk gårdsnavn, stedsnavn og etternavn. Etymologien er dyrenavnet bjørn eller eventuelt mannsnavnet avledet av dette, Bjørn (med varianter), og ordet holt, det vil si en liten skog. Opprinnelsen til navnet kan dermed være både en skog (eller eiendom) med bjørn, eller en skog (eller eiendom) som tilhørte en mann kalt Bjørn (med varianter).

## Stedsnavn
### Norge
Bjørnholt er navnet på flere steder i Norge:
*Bjørnholt (Hakedalen), gård i Hakedalen
*Bjørnholt (Jondalen), gård i Jondalen, og også navnet på en vei samme sted, Bjørnholtveien
*Bjørnholt (Lørenskog), gård i Lørenskog
*Bjørnholt (Nordmarka), småbruk i Nordmarka
*Bjørnholt (Rælingen), gård i Rælingen

;Skoler:
*Bjørnholt skole, ungdomsskole på Søndre Nordstrand
*Bjørnholt videregående skole, videregående skole på Søndre Nordstrand

### Danmark
Bjørnholt er et stedsnavn i Jylland i Danmark, bl.a.
*Bjørnholt (Linå), gård i Linå sogn i dagens Silkeborg kommune
*Bjørnholt (Nørreskov), gård i Gødvad sogn i dagens Silkeborg kommune.
*Bjørnholt Bæk, bekk ved Toustrup Stationsby i Silkeborg kommune.
*Bjørnholt Mose, mose i Gødvad sogn i dagens Silkeborg kommune.
*Bjørnholt Skov, nordøst for Sindbjerg og Stoubjerg ved Silkeborg.
*Bjørnholtvej, nord for Silkeborg.

## Etternavn
Bjørnholt er også et slektsnavn som kan være avledet av gårdsbrukene med dette navnet, med bl.a.
*Sverre Bjørnholt, TV2-journalist (Norge)
*Oda Bjørnholt (født Sander), motstandskvinne (Danmark)
*Bjørn Bjørnholt, ekspresjonistisk maler (Danmark)

I Norge var det 87 personer som hadde Bjørnholt som etternavn i 2012.

## Referanser
Konstablenes Maggaband

**Konstablenes Maggaband** er et norsk musikkorkester dannet i Trøndelag. Orkesterets medlemmer har bakgrunn fra politiarbeid, og har vært tilknyttet, eller ansatt i politiet. Orkesteret har bestått av medlemmene Arne Øiamo, Arvid Vårum, Finn Sagmyr, Helge Ulset og Knut Lagesen.

Bandet medvirket på innspillingen av Hans Rotmos plate *[[Brølloppet i Kanaan|Brøllopet i Kanaan]]* i 1985, og var en del av Rotmos omreisende turnéorkester, med sceneversjonen av Ola Uteligger. I 1989 kom utgivelsen ''Det e' sånt de handle om'', som blant annet inneholdt låter fra ulike forebyggende kampanjer. 

I 1992 kom utgivelsen *[[Grand Galla]]* på plateselskapet Tylden & Co.. I tillegg til selvskrevet materiale inneholdt plata også bidrag fra andre låtskrivere, deriblant Hans Rotmo og Øystein Dolmen. I 1993 spilte Konstablenes Maggaband under den første musikkfestivalen for Politifolk, som ble arrangert i Oslo. I forbindelse med festivalen ble orkesteret tildelt Gullplate for 25 000 solgte eksemplarer av kassettutgivelsen «Fra bagatell til helvete». Utgivelsen var en del av et forebyggende opplegg mot ungdomskriminalitet.

## Plateutgivelser
* *[[Det e' sånt de handle om]]* (1989)
* *[[Grand Galla]]* (Tylden & Co, 1992)

## Referanser


## Eksterne lenker
* 
*  Tylden & Co. - Grand Galla